b'\n_START_ARTICLE_\nStralsund\n_START_SECTION_\nHistorie\n_START_PARAGRAPH_\nStralsund har altid v\xc3\xa6ret en betydelig s\xc3\xb8fartsby og var i mange \xc3\xa5r en del af Hanseforbundet. I Danmark er den kendt for den opsigtsv\xc3\xa6kkende fredsaftale i Stralsund i 24. maj 1370, hvor Valdemar 4. Atterdag gav Sk\xc3\xa5ne i pant til Hanseforbundet og ret til kontrol over sildemarkederne i Sk\xc3\xa5ne gennem en \xc3\xa5rr\xc3\xa6kke._NEWLINE_Stralsund tilh\xc3\xb8rte Sverige fra den Westfalske fred i 1648 og var 1720-1814 hjemsted for den svenske guvern\xc3\xb8r i Pommern. I 1814 blev byen afgivet til Danmark, men allerede i 1815 tilfaldt den Preussen.'